Պուատու-Շարանտ

Պուատւ-Շարանտա (ֆրանսերեն՝ Poitou-Charentes), երկրամաս Ֆրանսիայի արևմուտքում՝ նախկին պատմական Պուատու մարզի տարածքում։ Գլխավոր քաղաքը Պուատիեն է։ Բնակչությունը՝ 1 777 773 մարդ (15-րդ տեղը երկրամասերի շարքում)։ Պուատուն հայտնի է այծի պանրով, կոնյակով և ոստրեների բուծմամբ։ Աշխարհագրություն Տարածքի մակերեսը՝ 25 810 կմ²։ Այստեղով են հոսում Շարանտ, Վյեն, Սևր-Նանթեզ և Սևր-Նիորթեզ գետերը։ Պատմություն Պուատու-Շարանտ երկրամասի պատմությունն սկսվում է Վիշի վարչակարգի ժամանակ երկրամասի ձևավորումից։ Այս երկրամասը, որը բաժանում է երկրի հարավարևմտյան մասը և կենտրոնական Ֆրանսիայի արևմտյան մասը, երբեք չի ունեցել իր ամբողջական պատմությունը և ստեղծվել է 2 ազդեցիկ կենտրոնների՝ Տուրի և Բորդոյի միջև՝ միավորելով նախկին պատմական պրովինցիաները՝ Պուատու պրովինցիայի մի մասը, Անգումուա, Սենտոնժ և Օնի պրովինցիաները։ Երկրամասի վարչական կենտրոնն է ընտրվել Պուատիե քաղաքը ոչ իր մեծության պատճառով (գրեթե նույն տարածքն ունի, ինչ-որ Լա Ռոշելը), այլ այն պատճառով, որ Պուատիեն ուներ իր սեփական համալսարանը։ Վարչական բաժանում Երկրամասի կազմի մեջ են մտնում Շարանտ, Ծովափնյա Շարանտ, Դյու-Սևր և Վյեն դեպարտամենտները։ Կառավարում Պետական կառավարումն իրականացնում է Երկրամասի խորհուրդը, որը ձևավորվում է երկրամասային ընտրությունների արդյունքում։ 2010 թվականին երկրորդ անգամ խորհրդի նախագահ է ընտրվել Սեգոլեն Ռուայալը։ Ծանոթագրություններ Արտաքին հղումներ Site du Conseil regional Արխիվացված 2002-11-24 Wayback Machine (ֆր.) Site de l’Observatoire Régional de l’Environnement de Poitou-Charentes (ֆր.) Site des paysages de Poitou-Charentes Արխիվացված 2007-02-16 Wayback Machine (ֆր.) AngloINFO Poitou-Charentes — information in English Արխիվացված 2007-02-10 Wayback Machine (անգլ.) Deux Sèvres, for Brits Արխիվացված 2010-11-29 Wayback Machine (անգլ.)